ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουλίου 1979 περί εξουσιοδοτήσεως της ολλανδικής κυβερνήσεως να εφαρμόζει, όσον αφορά τις εσωτερικές οδικές μεταφορές, μέτρα παρεκκλίσεως από τις διατάξεις του κοινοτικού κανονισμού που αναφέρεται σε κοινοτικά θέματα στον τομέα των οδικών μεταφορών (μόνο το ολλανδικό κείμενο είναι αυθεντικό)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 543/69 του Συμβουλίου της 25ης Μαρτίου 1969 "περί εναρμονίσεως ορισμένων κοινωνικών διατάξεων που αφορούν τις οδικές μεταφορές"(1), όπως ετροποποιήθη τελευταία από τον κανονισμό (ΕΟΚ) αριθ. 2829/77(2) και ιδίως το άρθρο 14 α) παράγραφος 3,

τον κανονισμό αριθ. 1463/70 του Συμβουλίου της 20ης Ιουλίου 1970 "περί καθιερώσεως συσκευής ελέγχου στον τομέα των οδικών μεταφορών"(3), όπως ετροποποιήθη τελευταία από τον κανονισμό (ΕΟΚ) αριθ. 2828/77(4) και ιδίως το άρθρο 3 παράγραφος 3,

την αίτηση της Ολλανδικής κυβερνήσεως που υπεβλήθη διά της από 13ης Νοεμβρίου 1978 επιστολής της, προκειμένου να λάβει από την Επιτροπή την άδεια να εξαιρέσει τις ακόλουθες εσωτερικές μεταφορές και χρήσεις από τους κανονισμούς (ΕΟΚ) αριθ. 543/69 και (ΕΟΚ) αριθ. 1463/70-

την χρησιμοποίηση οχημάτων ειδικά προσαρμοσμένων να εξυπηρετούν τις τοπικές αγορές, τις πωλήσεις κατ' οίκον, τις κινητές τραπεζικές συναλλαγές συναλλάγματος και αποταμιεύσεως,

το δανεισμό βιβλίων, δίσκων ή κασσετών, τις μορφωτικές εκδηλώσεις ή κινητές εκθέσεις,

Εκτιμώντας:

ότι αυτές οι εξαιρέσεις αφορούν μόνο τις απαιτήσεις σχετικά με την επαγγελματική κατάρτιση που αναφέρεται στο άρθρο 5 του κανονισμού (ΕΟΚ) αριθ. 543/69 και την υποχρέωση χρησιμοποιήσεως συσκευής ελέγχου (ταχογράφου)-

ότι τα ιδιαίτερα χαρακτηριστικά αυτών των μεταφορών έχουν ασήμαντη οικονομική σπουδαιότητα- ότι οι εν λόγω μεταφορές περιορίζονται σε μία ακτίνα 50 χιλιομέτρων από τον τόπο όπου το όχημα έχει τη βάση του- ότι η μη εφαρμογή των ανωτέρω διατάξεων στις εν λόγω μεταφορές δεν επηρεάζει τους όρους ανταγωνισμού στην αγορά μεταφορών ή την οδική ασφάλεια, λόγω των ειδικών χαρακτηριστικών αυτών των μεταφορών και ιδίως λόγω του περιορισμένου αριθμού των χρησιμοποιουμένων οχημάτων-

ότι σύμφωνα με το άρθρο 14 α) παράγραφος 5 του κανονισμού (ΕΟΚ) αριθ. 543/69, τα Κράτη μέλη πρέπει, όταν τους παρέχεται η δυνατότητα εξαιρέσεως να λάβουν συγχρόνως τα απαραίτητα μέτρα ώστε να διατηρούν αποτελεσματικό έλεγχο επί των μεταφορών αυτών που να διασφαλίζει ότι δεν παραβιβάζονται οι κανόνες κοινωνικής προστασίας και οδικής ασφάλειας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Ολλανδική κυβέρνηση εξουσιοδοτείται διά της παρούσης να εξαιρέσει από τις απαιτήσεις του άρθρου 5 του κανονισμού (ΕΟΚ) αριθ. 543/69, όσον αφορά την επαγγελματική κατάρτιση και από τον κανονισμό (ΕΟΚ) αριθ. 1463/70 τη χρησιμοποίηση ειδικών οχημάτων εντός ακτίνος 50 χιλιομέτρων από τον τόπο όπου τα οχήματα έχουν τη βάση τους και τα οποία προορίζονται για:

- την εξυπηρέτηση τοπικών αγορών,

- τις πωλήσεις κατ' οίκον,

- τις κινητές τραπεζικές συναλλαγές συναλλάγματος και αποταμιεύσεως,

- το δανεισμό βιβλίων, δίσκων ή κασσετών,

- τις μορφωτικές εκδηλώσεις ή κινητές εκθέσεις.

Άρθρο 2

Η Ολλανδική κυβέρνηση θα γνωστοποιήσει στην Επιτροπή τα μέτρα που ελήφθησαν για την εφαρμογή της παρούσης αποφάσεως.

Άρθρο 3

Η παρούσα απόφαση απευθύνεται στο Βασίλειο της Ολλανδίας.

Έγινε στις Βρυξέλλες, στις 27 Ιουλίου 1979.

Για την Επιτροπή

Richard BURKE

Μέλος της Επιτροπής

(1) ΕΕ αριθ. N 77 της 29. 3. 1969, σ. 49.

(2) ΕΕ αριθ. N 334 της 24. 12. 1977, σ. 11.

(3) ΕΕ αριθ. N 164 της 27. 7. 1970, σ. 1.

(4) ΕΕ αριθ. N 334 της 24. 12. 1977, σ. 5.